Uredba Komisije (ES) št. 1428/2003

z dne 11. avgusta 2003

o dopolnitvi Priloge k Uredbi (ES) št. 2400/96 o vnosu nekaterih imen v Register zaščitenih označb porekla in zaščitenih geografskih označb, določen v Uredbi Sveta (EGS) št. 2081/92 o zaščiti geografskih označb in označb porekla za kmetijske proizvode in živila "ΦΑΣΟΛΙΑ ΓΙΓΑΝΤΕΣ – ΕΛΕΦΑΝΤΕΣ ΚΑΣΤΟΡΙΑΣ (Fasolia Gigantes – Elefantes Kastorias)"

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (EGS) št. 2081/92 z dne 14. julija 1992 o zaščiti geografskih označb in označb porekla za kmetijske proizvode in živila [1], kakor je bila nazadnje spremenjena z Uredbo (ES) št. 806/2003 [2], in zlasti člena 6(3), (4) in (5) Uredbe,

(1) V skladu s členom 5 Uredbe (EGS) št. 2081/92 je Grčija Komisiji poslala vlogo za registracijo imena "ΦΑΣΟΛΙΑ ΓΙΓΑΝΤΕΣ – ΕΛΕΦΑΝΤΕΣ ΚΑΣΤΟΡΙΑΣ (Fasolia Gigantes – Elefantes Kastorias)" kot geografsko označbo.

(2) V skladu s členom 6(1) navedene uredbe je bilo ugotovljeno, da vloga izpolnjuje vse zahteve, določene v navedeni uredbi, in zlasti, da vsebuje vse podatke, ki se zahtevajo v skladu s členom 4 Uredbe.

(3) Po objavi povzetka vloge v skladu s členom 6(2) Uredbe (EGS) št. 2081/92, je Helenska republika zahtevala dve manjši spremembi v zvezi z podrobnejšo izvedbo točke 4.2 (opis) in črtanje izjave, da se vozila združenja vlagateljev uporabljajo za namene distribucije. Spremenjen povzetek vloge je v Prilogi II.

(4) Ime naj se torej vnese v Register zaščitenih označb porekla in zaščitenih geografskih označb in se tako zaščiti v vsej Skupnosti kot zaščitena geografska označba.

(5) Priloga k tej uredbi dopolnjuje Prilogo k Uredbi Komisije (ES) št. 2400/96 [3], kakor je bila nazadnje spremenjena z Uredbo (ES) št. 1298/2003 [4]

SPREJELA NASLEDNJO UREDBO:

Člen 1

Ime v Prilogi k tej uredbi se doda v Prilogo k Uredbi (ES) št. 2400/96 in se vnese kot zaščitena geografska označba (ZGO) v Register zaščitenih označb porekla in zaščitenih geografskih označb iz člena 6(3) Uredbe (EGS) št. 2081/92. Priloga II vsebuje glavne elemente specifikacije proizvoda. Ti nadomeščajo povzetek vloge, objavljen v Uradnem listu Evropskih skupnosti [5].

Člen 2

Ta uredba začne veljati dvajseti dan po objavi v Uradnem listu Evropske unije.

Ta uredba je v celoti zavezujoča in se neposredno uporablja v vseh državah članicah.

V Bruslju, 11. avgusta 2003

Za Komisijo

Franz Fischler

Član Komisije

[1] UL L 208, 24.7.1992, str. 1.

[2] UL L 122, 16.5.2003, str. 1.

[3] UL L 327, 18.12.1996, str. 11.

[4] UL L 184, 23.7.2003, str. 3.

[5] UL C 120, 23.5.2002, str. 5.

--------------------------------------------------

PRILOGA I

PROIZVODI, NAŠTETI V PRILOGI II K POGODBI ES, NAMENJENI ZA PREHRANO LJUDI

Sadje, zelenjava in žito

Zelenjava

GRČIJA

- "ΦΑΣΟΛΙΑ ΓΙΓΑΝΤΕΣ – ΕΛΕΦΑΝΤΕΣ ΚΑΣΤΟΡΙΑΣ (Fasolia Gigantes – Elefantes Kastorias)" (ZGO)

--------------------------------------------------

PRILOGA II

UREDBA SVETA (EGS) št. 2081/92

VLOGA ZA REGISTRACIJO: ČLEN 5

ZOP () ZGO (X)

Nacionalna vloga št.: EL–04/00–5

1. Pristojna služba v državi članici

Nosaukums: | Δ/νση Π.Α.Π — Φυτών Μεγάλης Καλλιέργειας (Laukaugu audzēšanas un izmantošanas direktorāts) |

Adrese: | Μενάνδρου 22 — ΑΘΗΝΑ Τ.Κ 105 52 (Menandrou 22, GR-10552 Atēnas) |

Tālr.: | (30-210) 212 51 19 vai (30-210) 212 51 21 |

Fakss: | (30-210) 524 51 95 |

2. Združenje vlagateljev

2.1Nosaukums: | "ΑΓΡΟΤΙΚΗ ΚΑΣΤΟΡΙΑΣ Α,Ε." με διακριτικό τίτλο AGROKA S.A. (AGROTIKI KASTORIAS AE (firma AGROKA SA) |

2.2Adrese: | Οικισμoς Λακκωμιτων – Δήμου Ορεστίδος Ν.Καστοριάς (Lakkomata, Orestida, Kastorijas administratīvais apgabals) |

2.3Sastāvs: | Ražotāji/pārstrādātāji (x) citi () |

Združenje (številka registriranega statuta: 65/ 7.4.97) ima 212 članov pridelovalcev fižola iz okrožja Kastoria, ki zajema vsa območja pridelave fižola, in kateri imajo 65 % vrednosti vseh delnic. Preostalih 35 % vrednosti predstavlja prispevek občine Lakkomata, ki je zdaj sestavni del občine Orestida. Strukturo družbe ureja člen 2 PD 410/95 (GG321).

3. Tip proizvoda: razred 1.6.

4. Specifikacija

(Povzetek zahtev na podlagi člena 4(2))

4.1 Ime: ΦΑΣΟΛΙΑ ΓΙΓΑΝΤΕΣ – ΕΛΕΦΑΝΤΕΣ ΚΑΣΤΟΡΙΑΣ.

(Fasolia Gigantes – Elefantes Kastorias)

4.2 Opis: Fižol je enoletna plezalka z dolgimi, tankimi stebli in sestavljenimi listi, ki v višino zraste več kakor dva metra. Sodi v družino Papilionaceae (stročnice). Rod Phaseolus sestavlja 250 vrst. Sorte, ki se gojijo v okrožju Kastoria sodijo v vrsto Phaseolus coccineus (multiflorus).

- Simbiotična povezava Bacterium radicola, ki veže dušik, z mesnato vozličasto korenino omogoča vsrkavanje 40 kg/ha dušika iz ozračja.

- Steblo je tanko, upogljivo in zaobljeno ter se po celi dolžini suka iz leve v desno.

- Sestavljeni listi so sestavljeni iz treh lističev.

- Cvetove sestavlja petdelna čaša, petdelni bel cvetni venec, deset prašnikov in pestič. Rastejo med steblom in listom v velikih grozdih, ki se zaporedno odpirajo od spodaj navzgor.

- Veliki fižol (Fasolia Gigantes – Elefantes Kastorias) se križa z opraševanjem.

- Plod je bel ledvičast strok. Stročnica je velika, užije se pečena v pečici ali dušena, z dodanimi rastlinskimi proizvodi (olje, čebula, paradižnik, zelena, korenje), ki dopolnjujejo sredozemski značaj jedi.

- Hranilna vrednost je zelo visoka, predstavlja odličen vir beljakovin, škroba, železa, itd., in ima majhno vsebnost maščobe.

Veliki fižol (Fasolia Gigantes – Elefantes Kastorias) mora izpolnjevati standarde kakovosti iz členov 2, 3 in 5 Skupnega sklepa 37227/ 25.9.87 Ministrov za kmetijstvo in trgovino (Uradni list 541/B/ 9.10.87):

Predpakirani proizvodi morajo izpolnjevati vsaj naslednje zahteve:

1. fižol mora biti cel, zrel, naravne barve, ne sme biti naguban, ne sme imeti luknjic, ki bi jih povzročile žuželke, ne sme imeti žuželk, brez nevarnih bolezni, ne sme imeti znakov kvarjenja ali povečane temperature;

2. biti mora očiščen s sejanjem ali ročno prebran;

3. ne sme vsebovati drugih vrst fižola, kot je določeno v členu 3 tega sklepa;

4. ne sme vsebovati nobenih drugih snovi;

5. makroskopske in organoleptične značilnosti morajo biti značilne za vsako vrsto in morajo ustrezati zahtevam zdravega shranjevanja in ravnanja na splošno, kot je določeno v codex alimentariusu;

6. največja dovoljena vsebnost vlage je 14 %.

Razvrščanje fižola (člen 3)

Fižol se razvršča na tip in vrsto fižola glede na obliko, težo na tisoč fižolov ali odstotek, ki gre skozi mrežo z očesi točno določenega premera kot sledi:

(a) veliki fižol (Elefantes Kastorias): teža na 1000 fižolov: vsaj 1800 g ali 90 % fižolov ne gre skozi mrežo, katere okrogla očesa merijo 13 mm v premeru;

(b) veliki fižol (Fasolia Gigantes): teža na 1000 fižolov: med 1200 in 1800 g ali 90 % fižolov ne gre skozi mrežo, katere okrogla očesa merijo 12 mm v premeru.

Embalaža in predstavitev (Člen 5)

Za predpakirane fižole se uporabljajo naslednja odstopanja:

(a) zlomljena zrna: manj kakor polovico celega zrna: do 2 %;

(b) nagubana/razbarvana zrna: do 0,5 %;

(c) druge snovi: do 0,05 % (največja dovoljena količina zemlje 0,02 %).

4.3 Geografsko območje

Pridelovanje fižola v okrožju Kastoria poteka na bregovih reke Aliakmonas in njenih pritokov, na območjih, kjer je bila zemlja utrjena tako, da so bili izdelani namakalni sistemi, ki zagotavljajo obilno oskrbo z vodo, ki jo zahteva pridelovanje. Drugotnega pomena je pridelovanje na bregovih jezera Kastoria.

Okoli 900 ha zemljišča znotraj pridelovalnega območja se uporablja za pridelavo velikega fižola Fasolia Gigantes/Elefantes Kastorias. Nadmorska višina območja sega od 630 do 900 metrov. Zemlja je aluvialna, lahka, drenažna in v celoti rahlo kisla.

Podnebje pridelovalnega območja je celinsko s hladnimi poletji zaradi višine in bližine voda jezera Kastoria in reke Aliakmonas. Poleg tega so zaradi bližnjega jezera pomladi mile. Povprečne letne padavine okoli 600 mm zaokrožujejo zahteve za fižol, ki je rastlina, ki ljubi vodo.

"Posebno" podnebje, ki odločilno vpliva na odličnost proizvoda, pa je v veliki meri posledica izjemnega fenomena. Celotno območje je velika planota, zaščitena z goro Vitsi in z gorovjem Grammos. To je kotlina, v kateri so tudi vetrovi blagi.

Pridelovalno območje obsega:

1. celotno občino Ion Dragoumis;

2. celotno občino Makedna;

3. celotno občino Agioi Anarguroi;

4. celotno občino Korestia;

5. celotno občino Kastoria;

6. celotno občino Vitsio;

7. celotno občino Aliakmonas;

8. celotno občino Agia Triada;

9. del občine Orestida

(prej občina Argos Orestiko in prej občine Ammoudara, Asprokklisia, Dialekto, Kastanofito, Lakkomata, Melanthi in Spilea);

10. del občine Nestori (prej občina Ptelea);

11. del občine Kastraki (prej občina Dendrokhori).

Dejanska pridelovalna območja so povezana.

4.4 Dokazilo o poreklu:

Poreklo fižola je v južni Mehiki in Srednji Ameriki. V skladu z raziskavami z radioaktivnim ogljikom je bil Phaseolus coccineus (multiflorus) udomačen v Mehiki okoli 2000 pr. n. št. Fižol naj bi v Evropo prinesli sredi šestnajstega stoletja, najprej v Anglijo in Španijo, ob koncu navedenega stoletja pa je prišel v Grčijo. Prvič se je pojavil v nižinskih urbanih središčih, vendar pa se je zaradi njihove fiziologije pridelovanje hitro razširilo v oddaljena višinska območja. Eno od teh je okrožje Kastoria, kjer so idealna zemlja, podnebje in odlične pridelovalne tehnike so ustvarile sorte in proizvod, ki osvaja trge. Proizvod je bil zaradi priljubljenosti v Grčiji in zaradi posebnega mesta, ki ga ima v grški prehrani, poimenovan kot "nacionalna jed".

Podatki o območju in pridelovanju v opredeljenem območju so evidentirani in za njihovo natančnost jamči:

(a) shema kompenzacijskih nadomestil;

(b) integrirani sistem nadzora kmetijskih gospodarstev;

(c) program daljinskega nadzora.

Vse tri ureja zakonodaja Skupnosti, izvaja pa jih Direktorat za kmetijstvo.

Kontrolne postopke in certifikacijo proizvoda opravlja imenovana državna služba na podlagi veljavne zakonodaje za proizvode z označbo porekla in geografsko oznako.

Natančno preverjanje sestavljajo kemične analize, ki jih opravljajo te službe, ki tudi izvajajo nadzor nad označevanjem s potrjevanjem resničnosti navedb, ki so obvezne po veljavni nacionalni zakonodaji in zakonodaji Skupnosti (npr. številčenje serij, morebitna uporaba oznake Skupnosti, itd.).

V Grčiji je veliki fižol edini suhi fižol, ki doseže težo nad 1200 gramov na 1000 zrn.

4.5 Način proizvodnje

4.5.1 Pobiranje pridelka

Ročno obiranje strokov se začne v začetku septembra in traja do tri mesece. Pridelek se z rastline obira do trikrat, saj stroki postopoma zorijo od spodaj do vrha rastline. Stroki se razprostrejo na tla in sušijo naravno na soncu, dokler se z lahkoto ne ločijo od semen, ko se po njih tolče z upogljivimi palicami.

4.5.2 Shranjevanje

Ločena semena se po potrebi razprostrejo na soncu, dokler ne dosežejo želene vsebnosti vlage, ki znaša okoli 12 %. Nato se ročno preberejo in odstranijo nečistoče, zlomljena ali poškodovana semena ter semena drugih sort, dajo se v vreče in shranijo v higienskih razmerah brez posebnih težav zaradi njihove trajne narave.

4.5.3 Razvrščanje, pakiranje in komercializacija

Na novi postaji za razvrščanje/pakiranje v Agrotiki Kastorias se opravlja razvrščanje in pakiranje z uporabo modernih strojev in načinov, ki zagotavljajo izbrano kakovost proizvoda.

Polipropilenske vrečke, ki držijo 1/2 kg in 1 kg se polnijo avtomatsko, nato pa se zložijo v škatle po 20 kg.

Celotni postopek je elektronsko nadzorovan in uporablja avtomatsko merilno opremo.

Razvrščanje sestavlja avtomatsko ločevanje proizvoda v tri kategorije velikosti, kot je navedeno v vlogi za priznanje, sledi preverjanje pristnosti sorte in čiščenje ter razkuževanje z uporabo blagih postopkov (fizično ločevanje, sistem ECOGEN).

Proizvod se razpošilja neposredno v trgovine z živili.

Neposredni cilji so tržna varnost proizvoda, varovanje potrošnikov ter tudi prodiranje na tuje trge, kar bo omogočeno le s pomočjo postopka za priznanje ZGO.

4.6 Povezava

Zemlja in podnebje v območju odločilno prispevata k pridelavi izjemnega velikega fižola v Kastoriji. Srednje zrnata in rahlo kisla zemlja z odlično drenažo ter sredozemsko-celinsko podnebje območja skladno sodelujeta pri pridelavi fižola, ki je del življenja prebivalcev tega območja že 300 let.

Uporabljena pridelovalna tehnika predstavlja tradicijo, ki se prenaša iz roda v rod. Pridelava fižola tako odlične kakovosti ni le stvar koristi, ampak tudi dolgotrajnih izkušenj, ki jih v praksi uporabljajo pridelovalci samo z uporabo svojih oči in rok.

Na tem območju je pridelava fižola del gospodarstva in njen pomen se odraža v tradiciji, navadah in festivalih.

- Letni sejem fižola v Lakkomati.

- Jed iz fižola, s katero se postreže goste na festivalu ob obletnici smrti makedonskega borca za svobodo Pavlosa Melasa v kraju, ki nosi njegovo ime.

- Festivali fižola na raznih krajih ob času žetve, povezani z lokalnimi kulturnimi in folklornimi prireditvami.

Vse to kaže zgodovinske in družbene vezi prebivalcev s proizvodom.

4.7 Kontrolni organ

Nosaukums: | Νομιρχιακή Αυτοδιοίκηση Καστοριάς Δ/νση Γεωργίας Διοικητήριο 521 00 – ΚΑΣΤΟΡΙΑ (Kastorijas administratīvā apgabala vadības Lauksaimniecības direktorāts) |

Adrese: | 521 00 — ΚΑΣΤΟΡΙΑ Διοικητήριο (GR-52100 Kastorija) |

4.8 Označevanje

Embalaža proizvoda mora biti obvezno označena z navedbo Fasolia Gigantes–Elefantes Kastorias PGI in z označbami navedenimi v členu 4(7) PD 81/93.

4.9 Nacionalne zahteve

Uporabljajo se splošne zahteve PD 81/93 o proizvodnih postopkih za ZOP in ZGO.

ES št.: G/IT/00123/20 00.04.05

Dan prejema popolne vloge: 14.12.2000

--------------------------------------------------